**JAVNI POZIV ZA SUFINANCIRANJE PROGRAMA JAVNIH POTREBA**

**U SPORTU GRADA SINJA ZA 2024. GODINU**

 



Na temelju članka 34. Zakona o sportu (“Narodne novine RH“ broj 141/22), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine RH“ br. 26/15 i 37/21) i članka 13. Statuta Zajednice športskih udruga Grada Sinja i Pravilnika o kriterijima za vrednovanje programa javnih potreba u sportu, Zajednica športskih udruga grada Sinja dana 02. travnja 2024 godine raspisuje

**JAVNI POZIV ZA SUFINANCIRANJE PROGRAMA JAVNIH POTREBA**

**U SPORTU GRADA SINJA ZA 2024. GODINU“**

**I.**

U Proračunu Grada Sinja za 2024. godinu osigurana su sredstva za financijsku potporu Programa sportskih udruga namijenjenih zadovoljavanju javnih potreba u području sporta sukladno prioritetima utvrđenima od strane Zajednica športskih udruga grada Sinja i Grada Sinja.

**II.**

Pravo na sufinanciranje imaju klubovi i udruge koji su iskazali potrebe kroz „Javni poziv za predlaganje Programa javnih potreba u sportu Grada Sinja za 2024. godinu“ raspisan 18. listopada 2023. godine, sa sjedištem na području grada Sinja, čiji su ciljevi i djelatnost usmjereni ka zadovoljavanju javnih potreba građana Grada Sinja u području sporta, a kojima temeljna svrha nije stjecanje dobiti i čije aktivnosti ne predstavljaju gospodarsku djelatnost u sportu.

Udruge koje se javljaju na ovaj javni poziv moraju zadovoljiti slijedeće uvjete:

* da imaju sjedište na području Grada Sinja,
* da su upisani u Registar udruga pri nadležnom tijelu SDŽ,
* da su upisani u Registar neprofitnih organizacija pri Ministarstvu financija,
* da su upisani u Evidenciju pravnih osoba u sportu pri Ministarstvu turizma i sporta,
* da uredno ispunjavaju obvezu plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunu Grada Sinja,
* da uredno ispunjavaju obveze iz ranije sklopljenog ugovora o financiranju iz javnih izvora,
* da se protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela,
* da vode transparentno financijsko poslovanje u skladu sa zakonskim propisima.

**III.**

Ukupna vrijednost natječaja je **746.000,00 eura.**

Planirani najniži iznos dodjele korisnicima je **130,00 eura**, a najviši iznos **200.000,00 eura**.

Za područje primjene iz **Obrasca A** - **PROVOĐENJE PROGRAMA TRENINGA I NATJECANJA SPORTSKIH UDRUGA**  planiran je iznos dodjele (ukupno) **580.000,00 eura**, od čega je najniži mogući dobiveni iznos 200,00 eura, dok je najviši mogući dobiveni iznos 200.000,00 eura.

Za područje primjene iz **Obrasca B** - **INVESTICIJSKA ULAGANJA KLUBOVA** planiran je iznos dodjele: **20.000,00 eura,** od čega je najniži mogući dobiveni iznos 400,00 eura, dok je najviši mogući dobiveni iznos 6.000,00 eura.

Za područje primjene iz **Obrasca C** - **STRUČNI TRENERSKI KADROVI U SPORTU** planiran je iznos dodjele: **115.000,00 eura,** od čega je najniži mogući dobiveni iznos 3.000,00 eura, dok je najviši mogući dobiveni iznos 25.000,00 eura.

Za područje primjene iz **Obrasca D** - **SPORTSKO - REKREACIJSKE AKTIVNOSTI GRAĐANA** planiran je iznos dodjele: **7.000,00 eura,** od čega je najniži mogući dobiveni iznos 200,00 eura, dok je najviši mogući dobiveni iznos 3.000,00 eura.

Za područje primjene iz **Obrasca E** - **ORGANIZACIJA SPORTSKIH PRIREDBI, MANIFESTACIJA, LIGA, UTRKA I TURNIRA** planiran je iznos dodjele: **18.000,00 eura,** od čega je najniži mogući dobiveni iznos 130,00 eura, dok je najviši mogući dobiveni iznos 5.000,00 eura.

Za područje primjene iz **Obrasca F** - **SPORT OSOBA S INVALIDITETOM I OSOBA OŠTEĆENA SLUHA** planiran je iznos dodjele: **6.000,00 eura,** od čega je najniži mogući dobiveni iznos 300,00 eura, dok je najviši mogući dobiveni iznos 3.000,00 eura.

Očekivani broj prijavljenih projekata i programa je **43**.

**IV.**

Prijave programa podnose se na propisanim obrascima koji se moraju biti priloženi u natječajnoj dokumentaciji za svako prijavljeno programsko područje i to:

* **OBRAZAC PRIJAVE -** podnose svi prijavitelji
* **IZJAVA O VJERODOSTOJNOSTI I ISTINITOSTI PODATAKA -** podnose svi prijavitelji
* **IZJAVA O NEPOSTOJANJU DVOSTRUKOG FINANCIRANJA** – podnose svi prijavitelji
* **OBRAZAC - A** Provođenje programa treninga i natjecanja
* **OBRAZAC - B** Investicijska ulaganja klubova
* **OBRAZAC - C** Stručni trenerski kadrovi u sportu
* **OBRAZAC - D** Sportsko-rekreacijske aktivnosti u sportu
* **OBRAZAC - E** Organizacija sportskih priredbi, manifestacija, liga, memorijala, turnira i utrka
* **OBRAZAC – F** Sport osoba s invaliditetom i osoba oštećena sluha

Sva natječajne dokumentacija dostupna je u Word-u kao i svi potrebni obrasci koji se nalaze u privitku privitku). Uz prijavu, izjavu te obrasce obvezno se prilaže i ostala odgovarajuća dokumentacija.

OBVEZNA DOKUMENTACIJA PRIJAVE:

* Izvadak iz upisnika registra udruga (ne stariji od 30 (trideset) dana od dana podnošenja prijave).
* Izvadak iz Evidencije pravnih osoba u sportu pri Ministarstvu turizma i sporta ( ili dokaz da je u postupku ).
* Izvadak iz registra neprofitnih organizacija.
* Potvrdu da se protiv odgovorne osobe ili voditelja programa/projekta ne vodi kazneni i prekršajni postupak-ne starija od 6 (šest) mjeseci.
* Potvrdu da nema poreznog duga (ne starija od 30 (trideset) dana od dana podnošenja prijave).
* Diplome o završenom fakultetu/školi/tečaju, tj. dokazi o osposobljenosti stručnog kadra pojedinog prijavitelja temeljem Zakona o sportu.

**V.**

Prijedlozi Programa s popratnom dokumentacijom, pripremljeni u skladu s ovim Pozivom dostavljaju se poštom preporučeno, ili osobno iznad Hit radija ( Dom mladih ), u zatvorenoj omotnici na adresu:
ZAJEDNICA ŠPORTSKIH UDRUGA GRADA SINJA, Ulica alajčauša Frane Bareze Šore 1, 21230 SINJ, s naznakom:

„Javni poziv za sufinanciranje programa javnih potreba u sportu Zajednice športskih udruga Grada Sinja za 2024. godinu **– NE OTVARATI**“.“

Na omotnici obvezno treba navesti ime/naziv i adresu pravne ili fizičke osobe – prijavitelja programa/projekta.

Za dodatne informacije obratiti se na mobitel 098 597 465, ili e-pošta: sportska.zajednica-sinj@hotmail.com

 **VI.**

Rok za podnošenje prijave je 30 dana od dana objave Poziva i traje do 3. svibnja 2024. godine. Prijave koje se ne dostave u roku neće se razmatrati. Povjerenstvo može od prijavitelja zatražiti dodatna pojašnjenja ili nadopunu dokumentacije kao i originale dostavljene dokumentacije.

**VII.**

Upravni odbor Zajednice imenovati će posebno Povjerenstvo za provjeru formalne valjanosti prijava i ocjenu kvalitete prijavljenih projekata/programa sukladno Statutu, Uredbi i Pravilniku o kriterijima za vrednovanje programa javnih potreba u sportu Zajednice koje Povjerenstvo će izraditi prijedlog sufinanciranja.

Odluku o odabiru programa i visini iznosa sufinanciranja po prijavitelju predlaže Upravni odbor Zajednice na prethodni prijedlog Povjerenstva.

**VIII.**

Prijavitelji će o rezultatima javnog poziva biti obaviješteni putem elektronske pošte najkasnije 8 dana od datuma donošenja odluke o sufinanciranju prihvaćenih projekata i programa.

Prijavitelji imaju mogućnost izjave prigovora u roku od 8 dana od dana zaprimanja obavijesti.

Sa svim prijaviteljima koji se uvrste u sustav sufinanciranja potpisati će se ugovori kojima će se regulirati međusobna prava i obveze.

Sinj, 3. travnja 2024. godine

Zajednica športskih udruga Grada Sinja

 Josip Malbaša

##